armvectores/hy_wikipedia_2023 huggingface dataset:
Խոզնավար

Անվան այլ կիրառումների համար տե՛ս՝ Խոզնավար (այլ կիրառումներ)Խոզնավար, 
գյուղ Հայաստանի Հանրապետության Սյունիքի մարզում, Գորիսից մոտ 11 կմ հյուսիս, Խոզնավար գետակի ափին, ծովի մակարդակից 1600 մ բարձրության վրա։ Հեռավորությունը Կապան մարզկենտրոնից կազմում է մոտ 100 կմ։
Գյուղը նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ, 2016 թվականից մասն է խոշորացված Տեղ համայնքի։


== Բնակչություն ==
Ըստ ՀՀ 2011 թ. մարդահամարի արդյունքների` Խոզնավարի մշտական բնակչությունը կազմել է 396, առկա բնակչությունը` 349 մարդ։ Մինչև 1918 թ. գյուղում ապրել են նաև ադրբեջանցիներ, որոնք, սակայն, կազմել են փոքրամասնություն։
Խոզնավարի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ, այգեգործությամբ, ծխախոտի, կարտոֆիլի և կերային կուլտուրաների մշակությամբ։


== Պատմամշակութային կառույցներ ==
Խոզնավարն ունի 1675 թ.-ին կառուցված Սբ. Մինաս եկեղեցի։


== Հասարակական կառույցներ ==
Գյուղն ունի տասներկուամյա դպրոց, ակումբ, գրադարան, բուժկայան, մսուր-մանկապարտեզ։


== Տես նաև ==
Խոզնավարի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Օսելկի (այլ կիրառումներ)

Օսելկի, կարող է վերաբերել՝

Օսելկի - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Օսելկի - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Երաժշտություն և ժամանակ

«Երաժշտություն և ժամանակ» (ռուս.՝ «Музыка и время»), մասնավոր թանգարան Ռուսաստանի Յարոսլավլ քաղաքում։ Գտնվում է Վոլգայի առափնյա ոչ մեծ առանձնատանը։ Հետխորհրդային Ռուսաստանի առաջին մասնավոր թանգարանն է։


== Նկարագրություն ==
Թանգարանում ներկայացված են զանգեր և զանգակներ, Ժամացույցներ, երաժշտական գործիքներ, արդուկներ, ինքնաեռներ, երաժշտական արկղիկեր, պատեֆոններ, երաժշտական հին սկավառակներ։ Թանգարանի առանձնահատկությունն այն է, որ բոլոր առարկաները և գործիքները գտնվում են գործող վիճակում։ 
Թանգարանային համալիրը ներառում է նաև ճենապակու թանգարանը, ինչպես նաև Կասլիի ձուլման և ինքնաեռների թանգարանը։ 
Կա 150 նստատեղով երգեհոնային դահլիճ, որտեղ պարբերաբար անցկացվում են համերգներ, այդ թվում՝ հնագույն երաժշտական գործիքներով։
Թանգարանի ստեղծողն ու տնօրենը աճպարար և հավաքորդ դերասան Ջոն Գրիգորևիչ Մոստոսլավսկին է։ Նրա մահից հետո թանգարանը ղեկավարում են նրա որդիները։ Թանգարանը բացվել է 1993 թվականի նոյեմբերին (մինչ այդ, օրենսդրական անհրաժեշտ դաշտի բացակայության պատճառով, հավաքածուն գտնվում էր Յարոսլավլի թանգարան-արգելոցի հաշվեկշռում) և համարվում է հետխորհրդային Ռուսաստանի առաջին մասնավոր թանգարանը։


== Ծանոթագրություններ ==


== Արտաքին հղումներ ==
«Официальный сайт»։ Վերցված է 2012-09-23 
«Страница музея на сайте музеев России»։ Վերցված է 2012-09-23 
Собиратель с гражданской экспозицией
Տեսանյութ. շրջայց «Երաժշտություն և ժամանակ» թանգարանում(չաշխատող հղում)
Թանգարանի մասին ռեպորտաժ ORT հեռուստաալիքով
Սերգեևկա (գյուղ, Ուֆիմսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ռուս.՝ Сергеевка, բաշկիրերեն՝ Сергеевка), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 469 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլգովկա (այլ կիրառումներ)

Օլգովկա, կարող է վերաբերել՝

Օլգովկա - գյուղ, Ուկրաինայի Խարկովի մարզի Բորովի շրջանում
Օլգովկա - գյուղ, Ուկրաինայի Կիրովոգրադի մարզի Նովգորոդկայի շրջանում
Օլգովկա - գյուղ, Ուկրաինայի Պոլտավայի մարզի Կոզելշչինայի շրջանում
Բորովկա (գյուղ, Մելեկեսկի շրջան)

Անվան այլ կիրառումների համար տե՛ս՝ ԲորովկաԲորովկա (ռուս.՝ Боровка), գյուղ Ռուսաստանի Ուլյանովսկի մարզի Մելեկեսկի շրջանի կազմում։
Բնակչությունը 2010 թվականին գրանցված տվյալներով կազմում էր 282 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայ գեղարվեստասիրաց միություն

Հայ գեղարվեստասիրաց միություն, հիմնադրվել է 1920 թվականին, Կահիրեում, գործում է ցայսօր։ Նպատակն է «համախմբել կազմակերպված ուժի մը շուրջ գաղութի երկսեռ երիտասարդությանը, վառ պահելու բարձրացնել անոր մեջ գեղարվեստի ճաշակը»։ Միությունն ունի Երիտասարդաց հանձնախումբ, որը կազմակերպում է համերգներ, գեղանկարչական ցուցահանդեսներ։ Միության աշխատանքներին մասնակցել են բանաստեղծ Վահան Թեքեյանը, նկարիչ 0. Ավետիսյանը, ծաղրանկարիչ Ա. Սարուխանը, խմբավար է. Հակոբյանը, երաժիշտներ Գ. Ալեմշահը, Ա. Պատմագրյանը և ուրիշներ։ Աշխույժ են միության կապերը Հայաստանի հետ։ 1947 թվականից, պահպանելով իր անունը, գործում է որպես Թեքեյան մշակութային միության տեղական կազմակերպություն։
Ֆուգու

Ֆուգու (ճապ.՝ 河豚 or 鰒; フグ) pufferfish ձկան ճապոներեն անվանումը և կերակրատեսակ, որ պատրաստվում է տետրոդոտոքսին պարունակող Takifugu ձկից։
Ճապոնիայում ֆուգուն ճանաչում ունեցող նրբահամ խորտիկ է։


== Պատրաստում և օգտագործում ==

Ֆուգուն ճապոնական խոհանոցի ավանդական կերակրատեսակ է։ Հաճախ ֆուգուի պատրաստման համար օգտագործվում է Takifugu rubripes ձկնատեսակը։ Ինչ տեսակի ձկից էլ պատրաստված լինի կերակրատեսակը, այն պարունակում է տետրոդոտոքսինի մահացու չափաբաժին, որի խտությունը պատրաստման ընթացքում իջեցվում է թույլատրելի չափի։ Ֆուգուն նրբահամ խորտիկ է, որ օգտագործում են ավելի շուտ «ներվերը խտղտացնելու» նպատակով։
Ոչ ճիշտ պատրաստված ֆուգուն կարող է մահացու լինել։ Այդ պատճառով ֆուգու պատրաստելու իրավունք ունեցող հատուկ ռեստորաններում, սկսած 1958 թվականից, ճապոնացի խոհարարներն անցնում են հատուկ պատրաստվածություն և ստանում արտոնագիր։ Նախկինում Ճապոնիայում գոյություն ուներ ավանդույթ, որի համաձայն այցելուի թունավորման դեպքում ֆուգու պատրաստած խոհարարը ևս պետք է ուտեր դրանից կամ ծիսական ինքնասպանություն գործեր։
Տևական ժամանակ Ճապոնիայում արգելվել է օգտագործել ֆուգու. նույնիսկ արգելք է եղել դրա որսի նկատմամբ։ Համանման արգելքներ ներկայումս էլ գործում են ասիական որոշ երկրներում, սակայն դրանք ոչ միշտ են արդյունավետ։ Այսպես՝ չնայած ֆուգու ձկան որսի արգելքին, որ գործում է Թաիլանդում 2002 թվականից, այն դեռևս կարելի է ձեռք բերել տեղի շուկաներում։


== Թունավոր հատկություն ==
Ֆուգու ձուկը պարունակում է տետրոդոտոքսինի մահացու չափաբաժին ներքին օրգաններում՝ հիմնականում լյարդում, ձկնկիթում, լեղապարկում և մաշկում։ Ֆուգուի լյարդն ու ձկնկիթը ընդհանրապես չի կարելի օգտագործել. մնացած մասերը կարելի է օգտագործել բծախնդրորեն մշակելուց հետո։ Թույնը ազդում է նյարդային համակարգի վրա, կարող է առաջ բերել շնչահեղձություն։ Այժմ կա հակաթույն, որը թունավորված մարդու վրա ազդելու միակ միջոցն է։ Հակաթույնը արհեստականորեն կարգավորում է շնչառական և և արյունատար համակարգերի գործառույթները մինչև թույնի ազդեցության անցնելը։
Չնայած ֆուգու պատրաստող խոհարարներն անցնում են հատուկ պատրաստվածություն և ստանում արտոնագիր, այնուամենայնիվ ամեն տարի որոշակի քանակությամբ մարդիկ մահանում են թունավորումից։ 2004-2007 թվականներին մահացել է 15 և հոսպիտալացվել 115 մարդ։ 2009 թվականին Ցուրուոկի քաղաքի ռեստորաններից մեկում ֆուգուից միանգամից թունավորվել է յոթ այցելու։
Ներկայումս կան տարբեր եղանակներ, որոնց շնորհիվ կարելի է թույն չպարունակող ֆուգու աճեցնել։ Հետազոտությունները ցույց են տվել, որ ֆուգուն ի վիճակի չէ նեյրոտոքսիններ արտադրելու. այն միայն եղած թույնը կուտակում է իր մարմնում։ Տետրոդոտոքսինը առաջանում է ծովային բակտերիաներից, որոնք հետո յուրացվում են կենդանի տարբեր օրգանիզմների կողմից։ Ի տարբերություն քաղցրահամ ջրերում ապրող ձկնատեսակների, որոնցում թույնը հիմնականում կուտակվում է մաշկում, ֆուգուի դեպքում թույնը հիմնականում կուտակվում է լյարդում։ Արհեստական պայմաններում բուծելու դեպքում ձկան օրգանիզմում թույնի կուտակումից կարելի է խուսափել կերակրման ձևը փոխելու միջոցով։ Սակայն կոմերցիոն առումով դա չի արվում. ռեստորաններն ու վարպետ խոհարարները չեն ուզում հրաժարվել մեծ շահույթներից։ Ֆուգուից չեն ցանկանում հրաժարվում նաև վտանգի զգացողության սիրահարները։


== Ծանոթագրություններ ==


== Արտաքին հղումներ ==
BBC-ի հոդվածը ֆուգուի պատրաստման տեսահոլովակով
Կիրք ձկան նկատմամբ, որը թունավոր է ցիանիդից
Դոմբայ (Կարաչայ-Չերքեզիա)

Դոմբայ (ռուս.՝ Домбай, կարաչ.-բալկ.՝ Доммай), բուժավայրային ավան (քաղաքատիպ ավան) Ռուսաստանի Դաշնության Կարաչայ-Չերքեզական Հանրապետության Կարաչաևսկի քաղաքային օկրուգի կազմում։
Բնակչությունը 2016 թվականին գրանցված տվյալներով կազմում էր 649 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրոս Շուժունյան

Պետրոս Շուժունյան (1957, Լենինական, Հայկական ԽՍՀ, ԽՍՀՄ), հայ կոմպոզիտոր, ջութակահար։ 


== Կենսագրություն ==
Պետրոս Շուժունյանը ծնվել է 1957 թվականին Լենինականում։ Նախնական երաժշտական կրթությունն ստացել է Լենինականի Քրիստափոր Կարա-Մուրզայի անվան ուսումնարանում (ջութակի դասարան)։ Տասնմեկ տարեկանում գրել է առաջին գործերը՝ ջութակի պիես և սյուիտ, որոնք կատարվել են 1975 թվականին։ 
1976 թվականին ընտանիքի հետ տեղափոխվել է Կանադա, որտեղ 1982 թվականին ավարտել է Մոնրեալի կոնսերվատորիան։ Հանդես է եկել նաև որպես դիրիժոր և խմբավար (ղեկավարել է Մոնրեալի Համազգային հայ մշակութային միության «Քնար» երգչախումբը)։ 
1987-1988 թվականներին եղել է Մոնրեալի միջազգային օպերային փառատոնի գեղարվեստական ղեկավարի օգնական, 1988-1990 թվականներին՝ Մոնրեալի Մետրոպոլիտեն նվագախմբի աշխատակազմի ղեկավար։


== Ստեղծագործություններ ==
Հեղինակել է բազմաժանր ստեղծագործություններ (մենանվագ, մեներգ, տրիո, կվարտետ և այլն)։ «Ախ, Թամար» սիմֆանիկ պատկերում, «Արաքս» լարային կվարտետում, «Ձեզ» պոեմում (դաշնամուր և հարվածային գործիքներ), «№ 1 մենախոսության» (ալտի համար) մեջ ակնհայտորեն դրսևորվել են հեղինակի մտածողությունն ու ճաշակը. ազգայինից սերող երաժշտական կառուցվածքները զարգացրել է նորարարական սկզբունքներով, օգտագործել պոլիֆոնիկ և հոմոֆոնիկ միջոցներ։
Հայոց ցեղասպանության 100-ամյա տարելիցի առթիվ գրել է «Պատարագ», որը կատարվել է Մոնրեալի Սան Բատիստ եկեղեցում։
2016 թվականին Պետրոս Շուժունյանն այցելել է Հայաստան։


== Ծանոթագրություններ ==


== Արտաքին հղումներ ==
«Երաժշտական կամուրջներ. Պետրոս Շուժունյան»
Զնդան (այլ կիրառումներ)

Զնդան անվանումը կարող է ունենալ հետևյալ կիրառումները․

Զնդան - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում,
Զնդան - դարբինի հիմքային գործիք է, որի վրա պլաստիկ դեֆորմացիայի մեթոդով մետաղները սառը և ջերմային մշակման են ենթարկվում։
Արթուր Հոնեգեր

Արթուր Հոնեգեր (ֆր.՝ Arthur Honegger, մարտի 10, 1892(1892-03-10)[…], Հավր - նոյեմբերի 27, 1955(1955-11-27)[…], Փարիզ), ֆրանսիացի կոմպոզիտոր և երաժշտական գործիչ։ Ծագումով՝ շվեյցարացի, Ֆրանսիայի ինստիտուտի անդամ (1953)։


== Կենսագրություն ==
Փարիզի կոնսերվատորիայում աշակերտել է Ա. Ժեդալժին, Շ. Մ. Վիդորին, Վ. դ'Էնդիին։ Եղել է «Վեցյակ» ստեղծագործական խմբի անդամ։ Որպես դիրիժոր իր երկերի կատարումով հանդես է եկել Եվրոպայում (ԽՍՀՄ-ում՝ 1928 թվականին) և ԱՄՆ-ում։ Ֆրանսիայի ժողովրդական երաժշտական ֆեդերացիայի անդամ էր (1930-ական թվականներ) մասնակցել է մասսայական բացօթյա ներկայացումների երաժշտական ձևավորմանը, այդ թվում՝ «14 հուլիսի» (ըստ Ռ. Ռոլանի, 1936), «Ազատություն» (1937)։ Երկրորդ համաշխարհային պատերազմի տարիներին եռանդուն գործել է ժողովրդական ճակատում։ Հոնեգերի բազմաժանր ստեղծագործությունը աչքի է ընկնում հումանիստական, հակաֆաշիստական ուղղվածությամբ, ֆրանսական ու շվեյցարական երաժշտության ավանդույթների և 20-րդ դարի երաժշտական մշակույթի լավագույն նվաճումների զուգորդումով։ Մեծ ավանդ ունի օրատորիալ ժանրերի (այդ թվում՝ օպերա-օրատորիայի) զարգացման ասպարեզում («Դավիթ արքա», 1921, 3-րդ խմբ.՝ 1924, «Ժաննա դ'Արկը խարույկի վրա», 1935, դրամատիկական օրատորիաները և այլն)։ Գրել է 5 սիմֆոնիա (1930-1950), սիմֆոնիկ այլ երկեր («Մոնոպարտիտ», «Պասիֆիկ 231» և այլն), կանտատներ («Ազատության երգ», 1942), օպերաներ («Տուդիթ», «Անաիգոնե» և այլն), օպերետներ, բալետներ («Շամիրամ», «Երգ երգոց» և այլն), գործիքային անսամբլներ և պիեսներ, երգեր (այդ թվում՝ Ա. Չոպանյանի խոսքերով), երաժշտություն ռադիոյի, կինոյի, դրամատիկական ներկայացուցումների համար, ինչպես նաև «Ես կոմպոզիտոր եմ» գիրքը (1948)։


== Ծանոթագրություններ ==
Սողդեր

Սողդեր, սողդացիներ, արևելաիրանական հին ժողովուրդ։ Մ․թ․ա․ 1-ին հազարամյակում բնակվել են Սողդիանաում (այժմյան Ղազախստանի և Միջին Ասիայի տարածքում)։ Սողդերի հիմքը կազմել են սակերի վաչկատուն և նստակյաց ցեղերը։ Սողդեր այժմյան տաջիկների նախնիներից են։
Kadebostany

Kadebostany, շվեյցարական երաժշտական խումբ, ստեղծվել է 2008 թվականին Ժնևում։ Ավելի հայտնի է դարձել «Teddy Bear» (2015), «Castle in the Snow» (2015) և «Mind if I Stay» (2017) սինգլներով։


== Պատմություն ==
Ի սկզբանե եղել է Kadebostan, որի իրական անունն է Ուիլյամ Ջերեմի։
Խումբն իր առաջին ալբոմը թողարկել է 2011 թվականին «Songs From Kadebostany» անվանումով։ Այն էլեկտրոնային երաժշտություն էր՝ շեփորների հնչյուններով։ Խմբի երաժշտական ստեղծագործությունները փոփ, սոուլ և արևելաեվրոպական ֆոլկի հետաքրքիր համադրություններ են՝ երբեմն երաժշտական նվագախմբի ուղեկցությամբ։
2012 թվականին խմբին միացավ Ամինա Քադելին, որը խմբի երաժշտությանն ավելացրեց ռեփի և ալտերնատիվ ռոքի երանգներ։
«Kadebostany» անվանումը նշանակում է «Կադեբոստանի եվրոպական պետություն»։ Խումբն իրեն ներկայացնում է որպես մեկ ամբողջական պետություն, որը հիմնված է ազատության և ստեղծագործական արարման սկզբունքների վրա՝ սեփական նախագահ Կադեբոստանով և երկրի ձայնը հանդիսացող ազգային կնոջով՝ Ամինայով։
2016 թվականին խմբին միացավ կիթառահարուհի և վոկալիստ Քրիստինան, որը, ըստ Կադեբոստանի, երկրի գլխավոր գանձարանն է՝ նկատի ունենալով, որ Քրիստինայի տաղանդն իսկական գանձ է։
«Pop Collection» ալբոմի թողարկումից հետո խումբը մեծ ճանաչում ձեռք բերեց հայրենիքում։ «Castle in the Snow» սինգլը զբաղեցրեց հիթ-շքերթների առաջին հորիզոնականը։ Ալբոմի հաջողության շնորհիվ խումբը հայտնվեց շվեյցարական Swiss Music Awards մրցանակաբաշխության մի շարք անվանակարգերում՝ «Best Talent - National», «Best Live Act - National» և «Best Act - Romandie» կատեգորիաներում։ Ալբոմի տարածման համար խումբը պետք է մեկներ շրջագայությունների դեպի Շվեյցարիա, Թուրքիա, Ռուսաստան, Ֆրանսիա, Ավստրիա, Կանադա, Գերմանիա, Հունաստան, Սլովակիա և Չեխիայի Հանրապետություն։
2016 թվականի հուլիսի 23-ին խումբը հաջողությամբ ելույթ ունեցավ «Europa Plus Live 2016» շոուի ժամանակ՝ կատարելով իր ամենահաջողակ սինգլներից «Teddy Bear»-ը և «Castle In The Snow»-ն։ Ելույթի ժամանակ մի խումբ պարողներ քայլարշավ էին անում Կադեբոստանի երկրի դրոշներով։  

2018 թվականի փետրվարի 25-ին խումբը թողարկեց նոր ալբոմ՝ «Monumental» անվանմամբ։ Ալբոմի տարածման շրջանակներում խումբը ելույթ ունեցավ «Вечерний Ургант» հաղորդման ժամանակ, «Европа Плюс Акустика» նախագծում, «ENERGY» ռադիոյով, ինչպես նաև երկու մեծ համերգ տվեց Մոսկվայում և Սանկտ Պետերբուրգում։
2018 թվականի հուլիսի 15-ին խումբը ելույթ ունեցավ Վոլգոգրադում՝ ֆուտբոլի աշխարհի առաջնության փակման արարողության ժամանակ։


== Կազմ ==
Ուիլյամ Ջերեմի - դիջեյ, պրոդյուսեր
Ամինա Կադելի - վոկալ (հիմա խմբի անդամ չէ)
Քրիստինա Յակովլևա - վոկալ, կիթառ, բաս
Ջաաֆար Ագիուրի - սաքսոֆոն, կլառնետ, բաս (հիմա խմբի անդամ չէ)
Ջերոմ Լեոնարդ - կիթառ, բաս (հիմա խմբի անդամ չէ)
Ռոս Բաթչեր - տրոմբոն
Մարկ Վեութի - հարվածային գործիքներ


== Սկավառակագրություն ==


=== Ալբոմներ ===
2011 - «From Kadebostany»
2013 - «Pop Collection»
2017 - «Monumental. Chapter 1»
2018 - «Monumental»


=== Սինգլներ ===
2013 - «Walking with a Ghost»
2013 - «Crazy in Love»
2013 - «Jolan»
2014 - «Palabras»
2014 - «Castle in the Snow»
2016 - «Frozen To Death»
2018 - «Save me»
2018 - «Save me» (Guillaume de Kadebostany remix)


=== Տեսահոլովակներ ===
2014 - «Walking with a Ghost»
2013 - «Jolan»
2014 - «Castle in the Snow»
2017 - «Frozen To Death»
2018 - «Save me»


== Ծանոթագրություններ ==
Եմիշլի

Եմիշլի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կաբինա (գյուղ, Լուունյա շրջան)

Կաբինա (էստ․՝ Kabina), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 240 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ոստան (Դերսիմի գավառ)

Անվան այլ կիրառումների համար տե՛ս՝ Ոստան (այլ կիրառումներ)Ոստան, գյուղ Արևմտյան Հայաստանում, Խարբերդի վիլայեթի Դերսիմի գավառում։ Գտնվում էր Խարբերդ քաղաքից 25 կմ արևելք, Արածանիի ստորին հոսանքի ձախ կողմում, այգեվետ գետահովտում։


== Աշխարհագրություն ==
Շրջակայքը լեռնային էր։


== Բնակչություն ==
XX դարի սկզբին ուներ 50 տուն բնակիչ։


== Պատմամշակութային կառույցներ ==
Ոստանն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կյոֆերինգ

Կյոֆերինգ (գերմ.՝ Köfering), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 2319 մարդ (դեկտեմբերի 31, 2010 թվական)։ Զբաղեցնում է 5,28 կմ² մակերես տարածք։ Պաշտոնական կոդ՝ 09 3 75 161։


== Ծանոթագրություններ ==


== Արտաքին հղումներ ==
Պաշտոնական կայք
Worth It

«Worth It», ամերիկյան Fifth Harmony խմբի երգը, որում իր մասնակցությունն ունի նաև ամերիկացի ռեփեր Քիդ Ինկը։ Այն թողարկվել է 2015 թվականի մարտի 2-ին՝ որպես խմբի «Reflection» դեբյուտային ստուդիական ալբոմի երրորդ սինգլ։ Երգը գրվել է Փրիսցիլա Ռինիայի, Stargate դուետի, Օրի Կապլանի և Քիդ Ինկի կողմից։


== Տեսահոլովակ ==
Երգի տեսահոլովակը, որի ռեժիսորն է Քեմերոն Դադին, ներկայացվել է 2015 թվականի մարտի 28-ին Kids' Choice Awards մրցանակաբաշխության ժամանակ, իսկ այնուհետև տեղադրվել է խմբի VEVO ալիքում։


== Երգացանկ ==
Թվային ներբեռնում«Worth It» – 3։44CD սինգլ«Worth It» – 3։44
«Worth It» (Առանց ռեփ) – 3։05Թվային ներբեռնում«Worth It (Dame Esta Noche)» [Իսպաներեն տարբերակ] – 3։43


== Հիթ-շքերթներ ==


== Հավաստագրուներ ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Էմմա Թայգեր Շվայգեր

Էմմա Թայգեր Շվայգեր (գերմ.՝ Emma Tiger Schweiger, հոկտեմբերի 26, 2002(2002-10-26), Լոս Անջելես, Կալիֆոռնիա, ԱՄՆ), կինոյի գերմանացի  դերասանուհի։ Էմմա Շվայգերը հայտնի է այնպիսի ֆիլմերով, ինչպիսիք են «Գեղեցիկ», «Գեղեցիկ 2», «Գայթակղիչ» և «Գլխին մեղր» ֆիլմերը։


== Կենսագրություն ==
Էմմա Շվայգերը ծնվել է 2002 թվականի հոկտեմբերի 26-ին Լոս Անջելեսում։ Նա գերմանացի նշանավոր  ռեժիսոր և պրոդյուսեր Թիլ Շվյգերի և ամերիկացի մոդել և դերասանուհի Դանա Շվայգերի  կրտսեր դուստրն է։ Էմման ունի երկու քույր ՝ Լունա Մարին (ծնվ․ 1997) և Լիլի Կամիլը (ծնվ․ 1998), ինչպես նաև եղբայր՝ Վալենտին Ֆլորիան (ծնվ 1995)։ Էմմայի ծնվելուց կարճ ժամանակ անց ընտանիքը տեղափոխվել է Գերմանիա, 2005 թվականից Թիլ և Դանա Շվայգերները ապրում էին առանձին, իսկ 2009 թվականին ամուսնալուծվել են։
Էմմա Շվայգերը կատարել է իր նորամուտը «Մայթին ոտաբոբիկ» (2005) ֆիլմում էպիզոդիկ դերով, որի ռեժիսորը և պրոդյուսերը նրա հայրն էր։ Երկու տարի անց, նույնպես հոր «Գեղեցիկ» ֆիլմում, որը դարձել է տարվա ամենաշահութաբեր գերմանական ֆիլմը, նա խաղացել է  Շիեն-Բլյու անունով մանկապարտեզի աղջկա նշանակալի դերը։ Այդ ֆիլմում Թիլ Շվեյգերը ներգրավել է իր բոլոր երեխաներին։ 2009 թվականին էկրան է բարձրացել  «Գեղեցիկ» ֆիլմի շարունակությունը, և Էմման այնտեղ նույնպես խաղացել է Շին-Բլյուի դերը։
2011 թվականին, կրկին իր հոր «Գայթակղիչ» ֆիլմում, էմմա Շվայգերը ստացել է գլխավոր դեր՝ Մագդալենա անունով աղջիկ։ Այդ դերի համար երիտասարդ դերասանուհին առաջադրվել է «Kids’ Choice Awards» և դարձել է «Video Champion» և «New Faces Award» մրցանակների դափնեկիր։ 2011 թվականի ամռանը նկարահանվել է «Und weg bist du» ողբերգակատագերգությունում, որտեղ նա խաղացել է գլխավոր հերոսուհու դստեր դերը, ֆիլմը ցուցադրվել է 2012 թվականի սեպտեմբերի 4-ին «Sat» հեռուստաալիքով։ Նաև 2011 թվականին Էմման, իր քույրերի՝ Լիլիի և Լունայի հետ միասին, հյուրընկալվել է «Boomerang» հեռուստաալիքի «Die Pfotenbande» հեռուստատեսային հաղորդաշարին՝ կենդանիների վերաբերյալ երեխաների կրթական ծրագիրին, որտեղ նկարահանվել է տասներկու դրվագում։
2012 թվականի օգոստոսի 2-ից հոկտեմբերի 1-ը Էմման կրկին նկարահանվել է հոր «Գայթակղիչ 2» ֆիլմում, որը թողարկվել է 2013 թվականին։
2014 թվականին Էմման խաղացել է Շվեյգերի մեկ այլ՝ «Գլխին մեղրը» ֆիլմում, գլխավոր դերերից մեկում , որի պրեմիերան կայացել է 2014 թվականի դեկտեմբերի 15-ին։
2015 թվականի մարտի 7-ին նա մասնակցել է որպես Յոհաննես Բ. Քերների համահաղորդավար «Խաղը սկսվում է» հեռուստաշուում։ Հուլիսի սկզբից մինչև 2015 թվականի սեպտեմբերի 1-ը նա մասնակցել է  «Conni und Co» ֆիլմի նկարահանումներին ՝ հիմնված հանրաճանաչ մանկական գրքի վրա, որտեղ խաղացել է գլխավոր դերը։ Ֆիլմը թողարկվել է 2016 թվականի օգոստոսի 18-ին ։
2016 թվականի մայիսի 7-ին Էմմա Շվայգերը, Համբուրգի 827 ամյակի տոնակատարության ժամանակ, դարձել է «AIDAprima»  նավարկության  «կնքամայր»։


== Ֆիլմագրություն ==


== Մրցանակներ և անվանակոչումներ ==


== Ծանոթագրություններ ==


== Արտաքին հղումներ ==
Կենսագրություն
Էմմա Շվայգեր  Twitter կայքում
Աստերոիդների ցանկ (239101-239200)

Աստերոիդների ցանկ (239001-239100)  • Աստերոիդների ցանկ  • Աստերոիդների ցանկ (239201-239300)
 Աստերոիդների ցանկ (239001-239100)  • Աստերոիդների ցանկ  • Աստերոիդների ցանկ (239201-239300)
Կուժկոտրուկ Վոլգայի

Կուժկոտրուկ Վոլգայի (լատ.՝ Adonis wolgensis), գորտնուկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15-30 (50) սմ բարձրությամբ բազմամյա խոտաբույս է։ Տերևները կրկնակի մատնաձև բաժանված են և երկար նշտարաձև գծային մասերով։ Ծաղիկները միայնակ են և ակտինոմորֆ։ 15-20 մմ երկարությամբ պսակաթերթերը դեղին են և երկարավուն։


== Տարածվածություն ==
Հայաստանում աճում է Սևանի (Արտանիշի թերակղզի) և Ապարանի (Չարենցավանի շրջակայք) ֆլորիստիկական շրջաններում։ Լոկալիտետները երկուսն են, որոնց միջև հեռավորությունը 60 կմ է։ Տեսակը հանդիպում է նաև Հյուսիսարևմտյան և Արևելյան Անդրկովկասում, Թալիշում, Արևմտյան Սիբիրում, Հյուսիսարևելյան Անատոլիայում, Կենտրոնական և Արևելյան (հարավ) Եվրոպայում։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1500-2300 մ բարձրությունների վրա, ինչպես նաև լեռնային տափաստաններում և տրագականտուտներում։ Ծաղկում է մայիս-հունիս ամիսներին, պտղաբերում՝ հուլիսին։ Գեղատեսիլ բույս է՝ արժանի այգեգործության համար բազմացման։


== Պահպանություն ==
Կրիտիկական վիճակում գտնվող տեսակ է։ Հայտի են երկու պոպուլյացիաներ։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանվում է «Սևան» ազգային պարկի Արտանիշի արգելոցային գոտում։


== Ծանոթագրություններ ==
Յուրի Յանովսկի

Յուրի Յանովսկի (ուկրաիներեն՝ Яновський Юрій Іванович, օգոստոսի 14 (27), 1902, Նեչաևկա, Կոմպանեևսկի շրջան, Կիրովոգրադի մարզ, Ուկրաինական ԽՍՀ - փետրվարի 25, 1954(1954-02-25), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող։


== Գործունեություն ==
Վաղ շրջանի գործերից են «Նավի վարպետը» (1928) և «Չորս սուր» (1930) վեպերը։ Առավել հայտնի է նրա «Ձիավորներ» (1935, հայ․ հրտ, 1936) նովելային վեպը՝ քաղաքացիական պատերազմի մասին։ Յանովսկին պիեսների («Երգ Բրիտանկայի մասին», 1937, ողբերգություն), Ռեպորտաժների գրքի («Նամակներ Նյուրնբերգից», 1946), նովելների ժողովածուի («Կիևյան պատմվածքներ», 1948, հայ․ հրտ․ 1951, ԽՍՀՄ պետական մրցանակ, 1949) հեղինակ է։ Նրա ռոմանտիզմը զգալի ազդեցություն է գործել ուկրաինական սովետական արձակի վրա։ Յանովսկիի գրքերը թարգմանվել են ԽՍՀՄ և այլ ժողովուրդների լեզուներով։


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Մոխրագույն հողեր

Մոխրագույն հողեր, հողերի տիպ, ձևավորվել են մերձարևադարձային, կիսաանապատային բուսածածկի տակ։ Կազմավորվում են լյոսերի, լյոսանման կավավազների և գիպս, կարբոնատներ, դյուրալույծ աղեր պարունակող հին ալյուվիալ նստվածքների վրա։ Մոխրագույն հողերի համար բնորոշ է հողառաջացնող պրոցեսի տարեկան ցիկլայնությունը՝ գարնանային ակտիվ փուլում ինտենսիվորեն զարգանում է բուսականությունը (հողում աշնանն ու ձմռանը կուտակված խոնավության շնորհիվ), վերին հորիզոններում տեղի է ունենում բուսական մնացորդների կուտակում և հումիֆիկացում, կարբոնատների և հանքային աղերի մի մասի տեղաշարժ ներքին հորիզոնները, ամռան փուլում հումուսային նյութերը հանքայնանում են. դյուրալույծ աղերը մազանոթային խոնավության հետ բարձրանում են վերին հորիզոնները։ Մոխրագույն հողերի պրոֆիլն ունի հետնյալ կառուցվածքը, A՝ հումուսային հորիզոն (պարունակում է 1—4,5% հումուս, հզորությունը 40—120 սմ է, մոխրագույն կամ մոխրահարդագույն, վատ արտահայտված կնձկային կառուցվածքով), B՝ էլյուվիալ-կարբոնատ․ հորիզոն, C՝մայր ապար, դրանից ցած (1,5—2 մ խորության վրա)՝ դյուրալույծ աղերի կուտակումներ։ Մոխրագույն հողերը օժտված են ջրաֆիզիկական լավ հատկություններով, կենսաբանական բարձր ակտիվությամբ, բավականաչափ բերրի են, ոռոգման դեպքում տալիս են բարձր բերք։ Ստորաբաժանվում են ենթատիպերի՝ բաց, սովորական (տիպիկ), մուգ և հյուսիսային։ Բաց և սովորական մոխրագույն հողերը օգտագործվում են ոռոգվող երկրագործությունում (բամբակենու, շաքարի ճակնդեղի, հացահատիկների ցանքերը, խաղողի և պտղատու այգիները)։ Տարածված են Առաջավոր Ասիայում, Հյուսիսային Ամերիկայում, Ավստրալիայում, Միջին Ասիայում։
Պեդրա Սելադա պետական պարկ

Պեդրա Սելադա պետական պարկ (պորտ.՝ Parque Estadual da Pedra Selada), պետական պարկ Բրազիլիայի Ռիո դե Ժանեյրո նահանգում։


== Տեղագրություն ==
Պեդրա Սելադա պետական պարկը սփռված է Ռեզենդի և Իտատիա մունիցիպալիտետներում՝ Ռիո դե Ժանեյրո նահանգում։ Ունի շուրջ 8036 հա տարածք։ Պարկն այցելուներին հնարավորություն է ընձեռում օգտագործել տարածքը հանգստի, կրթության և հետազոտության համար, ինչպես նաև աջակցել գյուղական տնտեսությանը՝ զբոսաշրջությանն առնչվող բիզնեսներում։ Պարկն անվանակոչվել է Պեդրա Սելադա լեռան անունով, որն ունի 1755 մ բարձրություն։ Լավ գծանշված արահետը տանում է դեպի գագաթ, որից երևում է 360 °-ի տեսարան՝ դեպի շրջակա երկիր։


== Շրջակա միջավայր ==

Բուսականությունը ներառում է Ատլանտյան անտառի, Արաուկարիայի անտառների ու ալպյան մարգագետինների մնացորդներ։ Պետական պարկը կարևոր էկոլոգիական միջանցքի մի մասն է կազմում Իտատիա ազգային պարկի և մոտակա հանրային ու մասնավոր պահպանման միավորումների հետ, ինչը պաշտպանում է գետային աղբյուրները, որոնք սնվելով հարավարևելյան որոշ հիմնական գետերից, ինչպիսիք են՝ Պարանա և Պարաիբա դու Սուլ գետերը, նպաստում են այն լեռնաշղթայի պահպանմանը, որում գտնվում է Պեդրա Սելադան։


== Պատմություն ==
Պեդրա Սելադա պետական պարկը ստեղծվել է 2012 թվականի հունիսի 15-ի 43․640 պետական հրամանագրով։ Նպատակն է պահպանել տեղական բույսերի և կենդանիների պոպուլյացիաները, ինչպես նաև չվող տեսակներին ապահովել ապաստաններով։ Դա Մանտիկեյրա լեռներում առաջին լիարժեք պաշտպանված պետական մակարդակով պահպանման միավորումն էր։ Այն Մանտիկեյրա խճանկարի մի մասն է կազմում։ Խորհրդատվական խորհուրդը ստեղծվել է 2014 թվականի օգոստոսի 15-ին։ Կառավարման ծրագիրն ուժի մեջ է մտել 2014 թվականին։


== Պատկերասրահ ==

		
		


== Ծանոթագրություններ ==


== Աղբյուրներ ==
 (պորտուգալերեն) o mosaico mantiqueira, Mosaico Mantiqueira, արխիվացված  օրիգինալից 2016-09-27-ին, https://web.archive.org/web/20160927173428/http://www.mosaicomantiqueira.org.br/site/o-mosaico/, վերցված է 2016-09-26 
 (պորտուգալերեն) Parque Estadual da Pedra Selada, INEA: Istituto Estadual do Ambiente (RJ), http://www.inea.rj.gov.br/Portal/Agendas/BIODIVERSIDADEEAREASPROTEGIDAS/UnidadesdeConservacao/INEA_008422, վերցված է 2016-10-01 
«Pico da Pedra Selada» (պորտուգալերեն), Visconde de Mauá, արխիվացված  օրիգինալից 2016-03-10-ին, https://web.archive.org/web/20160310131632/http://viscondedemaua360.com.br/paisagens/pico-da-pedra-selada, վերցված է 2016-10-01
Ֆրանցիշեկ Դուշենկո

Ֆրանցիշեկ Դուշենկո (լեհ.՝ Franciszek Duszeńko, ապրիլի 6, 1925(1925-04-06), Գորոդոկ - ապրիլի 11, 2008(2008-04-11), Գդանսկ, Pomeranian Voivodeship, Լեհաստան), լեհ քանդակագործ, մանկավարժ, պրոֆեսոր, Գդանսկի գեղարվեստի ակադեմիայի ռեկտոր (1981-1987):


== Կենսագրություն ==
Ծնվել է 1925 թվականին, Լվովի մարզի Գորոդոկ քաղաքում: Մասնակցել է Երկրորդ համաշխարհային պատերազմին, եղել Կրայովոյ ընդհատակյա բանակի կապավոր, գերմանացիների կողմից ձերբակալվել է Լվովում: Եղել է նացիստական Գրոս-Ռոզեն և Զաքսենհաուզեն-Օրանիենբուրգ համակենտրոնացման ճամբարների կալանավոր: Մինչև ձերբակալվելը՝ 1942-1944 թվականներին, սովորել է Լվովի կերպարվեստի պետական ինստիտոտում, պրոֆեսոր Մարյան Վնուկի մոտ: Պատերազմի ավարտից հետո՝ մինչև 1952 թվականը, ուսումը շարունակել է Սոպոտի կերպարվեստի բարձրագույն դպրոցի Մ. Վնուկի քանդակագործական արվեստանոցում: 1950 թվականից դասավանդել է Գդանսկի գեղարվեստի պետական բարձրագույն դպրոցում, ղեկավարել քանդակագործության ամբիոնի ստուդիան: 1960-1964 թվականներին աշխատել է քանդակագործական ֆակուլտետի դեկան, 1981-1987 թվականներին եղել է համալսարանի ռեկտոր: 1987-1996 թվականներին ղեկավարել է քանդակագործության և նկարչության ամբիոնը:
1952-1962 թվականներին ակտիվ մասնակցություն է ունեցել Երկրորդ համաշխարհային պատերազմի ժամանակ Գդանսկում ավերված քանդակագործական օբյեկտների վերականգնման աշխատանքներին: Մի շարք հուշահամալիրների և հուշարձանների հեղինակ է:


== Ստեղծագործություններ ==
Մահվան ճամբարի զոհերի հուշակոթող-դամբարան Տրեբլինկայում (1958-1964)
Լեհական հրետանու հուշարձան Թորունում
Ափամերձ շրջանի պաշտպանների հուշարձան
Մարիա Կոնոպնիցկայի հուշարձանը Գդանսկում


== Պարգևներ ==
Մշակույթի բնագավառում Գդանսկ քաղաքի մրցանակի դափնեկիր (1987)


== Պատկերասրահ ==

		
		


== Ծանոթագրություններ ==


== Արտաքին հղումներ ==
Franciszek Duszeńko
Պրիվոլնի (Ցելինսկի շրջան)

Անվան այլ կիրառումների համար տե՛ս՝ Պրիվոլնի (այլ կիրառումներ)Պրիվոլնի (ռուս.՝ Привольный), գյուղ Ռուսաստանի Ռոստովի մարզի Ցելինսկի շրջանում։ Մտնում է Միխայլովսկոյե գյուղական համայնքի կազմի մեջ։
Դեմյան Կորոտչենկո

Դեմյան Սերգեևիչ Կորոտչենկո (ուկրաիներեն՝ Демян Сергійович Коротченко, նոյեմբերի 17 (29), 1894, Կորոտչենկովո, Իվոտի վոլոստ, Նովգորոդ-Սևերսկի շրջան, Չեռնիգովի նահանգ, Ռուսական կայսրություն - ապրիլի 7, 1969(1969-04-07), Կիև, Ուկրաինական ԽՍՀ, ԽՍՀՄ), խորհրդային պետական և կուսակցական գործիչ, սոցիալիստական աշխատանքի հերոս (1964), ԽՄԿԿ անդամ (1918)։ 
1934-1939 թվականներին կուսակցական աշխատանքներ է կատարել Մոսկվայում և Ուկրաինայում։ 1939-1947 թթ.-ին եղել է Ուկրաինայի կոմկուսի ԿԿ-ի քարտուղար։ Երկրորդ համաշխարհային պատերազմի ժամանակաշրջանում եղել է Ուկրաինայում պարտիզանական շարժման կազմակերպիչ։ 1947-1954 թվականներին՝ ՈւՍՍՀ Մինիստրների խորհրդի նախագահ, 1954-1969 թվականներին՝ ՈւԽՍՀ Գերագույն սովետի Նախագահության նախագահ և ԽՍՀՄ Գերագույն սովետի Նախագահության նախագահի տեղակալ։ 
Եղել է նաև ԽՍՀՄ I-VII գումարումների Գերագույն սովետի դեպուտատ։ Պարգևատրվել է Լենինի 7 շքանշանով։


== Ծանոթագրություններ ==
Բառեր լոգասենյակի պատերին

«Բառեր լոգասենյակի պատերին» (անգլ.՝ Words on Bathroom Walls), 2020 թվականի ամերիկյան ֆիլմ-դրամա, որը նկարահանել է Թոր Ֆրոյդենտալը։ Սցենարը գրել է Նիք Նավադան Ջուլյա Ուոլթոնի համանուն վեպի հիման վրա։ Գլխավոր դերերը կատարել են Չառլի Փլամերը, Էնդի Գարսիան, Թեյլոր Ռասելը, Աննասոֆիա Ռոբը, Բեթ Գրանտը, Մոլլի Փարքերը և Ուոլթոն Գոգինսը։
Ֆիլմը թողարկվել է 2020 թվականի օգոստոսի 21-ին Roadside Attractions ընկերության կողմից։ Այն արժանացել է քննադատների հիմնականում դրական արձագանքների։


== Սյուժե ==
Ավագ դպրոցից հեռացվելուց հետո Ադամը, որը շիզոֆրենիա ախտորոշմամբ դեռահաս է, երազում է խոհարար դառնալու մասին, ծանոթանում է Մայայի հետ, որը ոգեշնչում է նրան կախված չլինել իր վիճակից։ Իր ընտանիքի և նոր վեպի օգնությամբ Ադամը սկսում է հուսալ, որ կկարողանա ազնվորեն պատմել այն ամենի մասին, ինչի դեմ պայքարում է, և հաղթանակ տանել այն դժվարությունների հանդեպ, որոնք սպասում են նրան առջևում։


== Դերերում ==
Չառլի Փլամեր – Ադամ Պետրացելի
Թեյլոր Ռասսել – Մայա
Էնդի Գարսիա – հայր Պատրիկ
Աննասոֆիա Ռոբ – Ռեբեկա
Բեթ Գրանտ
Դևոն Բոստիկ – Խոակին
Լոբո Սեբաստյան
Մոլլի Փարքեր
Ուոլթոն Գոգինս
Դրյու Շեյդ – Թեդ
Բեքա Հոլման


== Արտադրություն ==
2018 թվականի փետրվարին հայտարարվել է, որ Թոր Ֆրեյդենթալը լինելու է Նիք Նավադայի սցենարով նկարահանվելիք ֆիլմի ռեժիսորը, որը հիմնված է Ջուլյա Ուոլթոնի համանուն վեպի վրա, իսկ որպես պրոդյուսեր հանդես է գալու LD Entertainment-ը։ 2018 թվականի մարտին հաստատվել է, որ ֆիլմում նկարահանվելու են Չառլի Փլամերը և Թեյլոր Ռասելը։ 2018 թվականի ապրիլին  ֆիլմի դերասանական կազմին միացել են Էնդի Գարսիան, Մոլլի Փարկերը, Ուոլթոն Գոգինսը, Աննասոֆիա Ռոբը և Դևոն Բոստիկը։ The Chainsmokers-ը և Էնդրյու Հոլլանդերը դարձել են ֆիլմի երաժշտության հեղինակներ։ Սա առաջին անգամն է, երբ նման դերում հանդես է եկել երաժշտական խումբը։ Թրեյլերում ներկայացված է The Chainsmokers-ի 2019 թվականի «Push My Luck» սինգլը.
Նկարահանումներն սկսվել են 2018 թվականի մայիսին։ Ֆիլմը նկարահանվել է Ուիլմինգթոնում (Հյուսիսային Կարոլինա նահանգ, ԱՄՆ)։


== Թողարկում ==
2020 թվականի հունիսին Roadside Attractions ընկերությունը ձեռք է բերել ֆիլմի տեղայնացման իրավունքները և դրա թողարկման օր հայտարարել 2020 թվականի օգոստոսի 7-ը, սակայն ավելի ուշ թողարկման ամսաթիվը փոխվել է, և ի վերջո ֆիլմը ԱՄՆ-ում թողարկվել է 2020 թվականի օգոստոսի 21-ին։
Թրեյլերի պրեմիերան կայացել է 2020 թվականի հուլիսի 15-ին։


== Սաունդթրեք ==
«Words on Bathroom Walls» սաունդթրեքի ալբոմը, որը ներառում է սաունդթրեքը և պարտիտուրան, ձայնագրվել է Էնդրյու Հոլանդերի կողմից The Chainsmokers-ի մասնակցությամբ և թողարկվել է 2020 թվականի օգոստոսի 21-ին։


== Ծանոթագրություններ ==
Դոլգինովո (գյուղ, Դորոգոբուժսկի շրջան)

Դոլգինովո (ռուս.՝ Долгиново), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1825) Կլարե

(1825) Կլարե (անգլ.՝ Klare), աստերոիդ աստերոիդների հիմնական գոտում։ Հայտնաբերվել է 1954 թվականի օգոստոսի 31-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,677184 ա. մ., առավելագույնը մոտենում է 2,3669 ա. մ. հեռավորության վրա և հեռանում 2,9875 ա. մ.։ Արեգակի շուրջ մեկ ամբողջական պտույտ է կատարում 1599,98 երկրային օրվա ընթացքում, իր ուղեծրով շարժվելով միջինում 0,225002 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1825) Կլարե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերին Խոտավանի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Վերին Խոտավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ավետարան (5401)

Ավետարան (5401), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5401 թվի տակ։ Ձեռագիրը գրվել է 1471 թվականին Հովհաննես գրիչի կողմից Շատվան գյուղում։ Կազմող՝ Գրիգոր (1581 թ.): Ստացողը եղել է Փաշան։ Գրված է թղթի վրա, որը ունի 26x17 չափս։ Ձեռագիրը կազմված է 246 թերթից։ Գրված է երկսյուն, բոլորգրով։ Ունի ավետարանիչ 4, կիսախորան և լուսանցազարդ մանրանկարներ։ Պահպանակն ունի 2 էջ, գրված է՝ մագաղաթի վրա՝ բոլորագիծ երկաթագրով, Թուղթ առաքելոյն Յուդայի։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ գրչի՝ 129ա, 198ա, 244ա, 245ա, 245բ, կազմողի՝ 246ա (1581 թ.), հետագայի՝ 1ա (1577 թ.), 246բ (1884 թ.):


== Ծանոթագրություններ ==
Նովոմարիևկա (գյուղ, Բաշտանկայի շրջան)

Անվան այլ կիրառումների համար տե՛ս՝ ՆովոմարիևկաՆովոմարիևկա (ուկրաիներեն՝ Новомарївка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1867 թվականին։
2001 թվականի տվյալներով Նովոմարիևկա գյուղում բնակվում էր 63 մարդ։ Բնակավայրը զբաղեցնում է 0,2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պաիդե (Էստոնիայի շրջան)

Անվան այլ կիրառումների համար տե՛ս՝ Պաիդե (այլ կիրառումներ)Պաիդե շրջան (էստ․՝ Paide vald), շրջան Էստոնիայի Յարվամաա նահանգում։ Շրջանի կենտրոնն է Պաիդե քաղաքը։


== Բնակչություն ==
2010 թվականի տվյալներով շրջանում բնակվում էին 1795 մարդ։ Բնակչության խտությունը շրջանում կազմում էր 5,98 մարդ/կմ²։

		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2016-03-12 at the Wayback Machine. (էստոներեն)
Բարսուչկի

Բարսուչկի (ռուս.՝ Барсучки), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոնփհյոն

Սոնփհյոն (կոր․ 송편), տտոկ տեսակի կպչող բրնձից պատրաստված տարատեսակ կարկանդակներ, որոնք ավանդաբար պատրաստվում են Չհուսոկի տոնակատարության ժամանակ։ Բրնձի կարկանդակներն ունեն յուրահատուկ բուրմունք, քանի որ պատրաստվում  են գոլոշու վրա եղևնու ճյուղերի հավելումով։ Սոնփհյոնի ձևն ու լցոնը տարբերվում են՝ կախված տարածաշրջանից, բայց ամենատարածված տեսակը գոլֆի գնդակից չափերով փոքր է և կիսալուսնաձև է։

Կորեական ընտանիքում տոնի նախօրեին ավանդույթ է ամբողջ ընտանիքով սոնփհյոնի պատրաստումը։ Կա հետաքրքիր սովորույթ. եթե  տոնակատարության ժամանակ սոնփհյոնը պատրաստում են գեղեցիկ ձևով, ապա ապագայում կծնվի գեղեցիկ դուստր։


== Պատրաստման եղանակը ==
Սոնփհյոն պատրաստելու համար անհրաժեշտ է խմոր պատրաստել բրնձի այլուրից, պատրաստման ընթացքում ավելացվում են  հավելյալ բաղադրիչներ, օրինակ՝ թարմ կանաչ լոբի, քունջութի սերմեր, մեղր և այլն։
Ըստ ավանդույթի՝ սոնփհյոնը գունավորում են հինգ՝ սպիտակ, շագանակագույն, վարդագույն, կանաչ և դեղին գույներով ներկված բնական բաղադրիչներով։ Այս երանգները տալիս են բնության ներշնչանք։ Սոնփհյոնի շագանակագույն երանգը ստանում են դարչինի օգնությամբ, վարդագույնը՝ ելակի համով փոշու ավելացմամբ, կանաչը՝ օշինդրի և դեղինի խառնուրդից, օգտագործվում են գարդենիայի սերմեր, իսկ սպիտակ սոնփհյոնը ներկանյութեր չի պարունակում։


== Ծանոթագրություններ ==
Լինդերհոֆ

Լինդերհոֆ (գերմ.՝ Linderhof), Լյուդվիգ II արքայի կենդանության օրոք կառուցված միակ ամրոցը։ Սիրված տեսարժան վայր է զբոսաշրջիկների կողմից․ 2012 թվականին ունեցել է շուրջ 437,000 այցելու։


== Դիրք ==
Գտնվում է մոտավորապես 30 կմ հյուսիս-արևմուտք Գարմիշ Պարտենկիրհենից՝ Գրասվանգթալ դաշտի հովտում, ալպյան Օբերամերգաու գյուղից 8 կմ հեռավորությամբ։ Նոյշվանշտայն և Հոենշվանգաու ամրոցներից 20 կմ արևելք։ 
Ամրոցը կառուցված է Ամմերգեբիրգե արգելանոցի տարածքում՝ Մաքսիմիլիան II արքայի՝ Էթալ վանականից գնած արքայական որսորդական տան հարևանությամբ գտնվող գեղեցիկ զբոսայգում։


== Պատմություն ==
Որոշվել էր արքայական կալվածքը կառուցել մեկուսացված հանգստի համար։ Աշխատանքները տևել են 1869-1886 թվականներին։ Սովորաբար ասում են, որ այն միակն է Լյուդվիգ II-ի «հեքիաթային» կալվածքներից, որի կառուցումը ավարտվել է արքայի կենդանության օրոք։ Դա ընդհանուր առմամբ ճիշտ է ամբողջական կառույցի վերաբերյալ, որի շինարարությունն ավարտվել է 1874 թվականին։ Բայց ներսում և որոշ առանձին տեղերում աշխատանքները շարունակվել են նաև հետագայում, իսկ արքայի մահվանից մի տարի առաջ սկսվել է արքայական ննջարանի վերակառուցումը, որի ավարտն արդեն նա չի տեսել։


== Ինտերիեր ==
Ամրոցի ինտերիերը նկարազարդել են Եվրոպայի լավագույն նկարիչները, որոնց թվին են պատկանում Անգելո Կվարդիլոն և Վիլհելմ Գաուշիլդը։ Պատերը զարդարված են գեղատեսիլ գոբելեններով և աշխարհիկ և հովվական կյանքից դրվագներ պարունակող նկարներով։
Լինդերհոֆի ինտերիերում բարոկկոյի հոյակապ ճոխությունը համադրվում է ռոկոկոյի նրբագեղության հետ, թեթև,շենշող ոճ, որտեղ մարտերն ու հանճարեղ հերոսները զիջում են իրենց տեղը հովիվների ու հովվուհիների սիրային խաղերին։
Այստեղ տեղակայված են 10 համաչափ, շքեղ սրահներ՝ բաց այցելությունների համար։ Նրանք բոլորը միջանցիկ են։ Ամենաընդարձակ Արևելյան գոբելենային, Ընդունելության, Ննջասենյակ, Հյուրասենյակ և Արևմտյան գոբելենային սրահները բաժանում են չորս աշխատասենյակները՝ Դեղին,Մանուշակագույն, Վարդագույն և Երկնագույն։


== Վեներայի այրը ==

Լինդերհոֆի ամենահետաքրքիր վայրն է։
1876-1877 թվականներին հայտնի լանդշաֆտային ճարտարապետ Ավգուստ Դիրիգլը զբոսայգում կառուցել է Վեներայի այրը՝ ավելի քան 10 մ բարձրություն ունեցող արհեստական այրը։ Այստեղ բեմարդել են տեսարաններ Վագների օպերաներից։ Առավել հաճախ «Տանհոյզերը»։ Այրը զարդարված է նկարով, որտեղ լեգենդար մենեստրելը պատկերված է գերմանական Վեներայի, հեթանոս աստվածուհի Հոլդայի և նիմֆաների հետ Վեներայի տոնին Հերզելբերգ լեռան վրա։
Տարբեր գույներով լուսավորված արհեստական լճում ջրվեժից ցած էին թափվում ալիքները, ջրում լողում էին կարապները և նիմֆաները, կղզում պարում էին։ Երգիչների համար նախատեսված էր խեցու տեսքով նավակ։
Այստեղ կիրառված լուսավորման համակարգը համարվում է ժամանակակից լուսային երաժշտության նախատիպը։ Լուսային էֆեկտները ստեղծվում էին պտտվող ապակե սկավառակների օգնությամբ, որոնք գործի էր դնում Եվրոպայում առաջին էլեկտրոնային գեներատորներից մեկը։ Երբեմն Լյուդվիգը ջրի վրա կազմակերպում էր «մի դերասանի թատրոն»-ը հակառակ ձևով։ Տեղավորվելով խեցակերպ նավակի մեջ՝ նա լսում էր իր սիրելի մեներգերը՝ մյունխենյան լավագույն երաժիշտների կատարմամբ։


== Այցելակարգ ==
Ապրիլ-սեպտեմբեր՝ 9.00-18.00
Հոկտեմբեր-մարտ՝ 10.00-16.00
Ձմռանը այցելության համար բաց է միայն ամրոցը
Մուտքի տոմս՝ սկսած 6 եվրոյից


== Ծանոթագրություններ ==


== Արտաքին հղումներ ==
Պաշտոնական կայք
Աստերոիդների ցանկ (249001-249100)

Աստերոիդների ցանկ (248901-249000)  • Աստերոիդների ցանկ  • Աստերոիդների ցանկ (249101-249200)
 Աստերոիդների ցանկ (248901-249000)  • Աստերոիդների ցանկ  • Աստերոիդների ցանկ (249101-249200)
Դևիդ Սթար Ջորդան

Դևիդ Սթար Ջորդան (անգլ.՝ David Starr Jordan, հունվարի 19, 1851(1851-01-19)[…], Գեյնսվիլ, Ուայոմինգ շրջան, Նյու Յորք, ԱՄՆ - սեպտեմբերի 19, 1931(1931-09-19)[…], Սթենֆորդ, Կալիֆորնիա, Սանտա Կլարա շրջան, Կալիֆոռնիա, ԱՄՆ), առաջատար ձկնաբան, մանկավարժ, եվգենիստ, խաղաղության ակտիվիստ։ Նա Ինդիանայի համալսարանի նախագահն էր և Ստենֆորդի համալսարանի հիմնադիր նախագահը։


== Կենսագրություն ==


=== Վաղ կյանք և կրթություն ===
Ջորդանը ծնվել է Ջեյնսվիլում, և մեծացել Նյու Յորքի հյուսիսում գտնվող ֆերմայում։ Նրա ծնողները ոչ ստանդարտ որոշում էին կայացրել՝ նրան ուսման տալ տեղի օրիորդաց դպրոցում։ Նա ավարտել է Կոռնելլի համալսարանը, բուսաբանի որակավորմամբ։ Նա ավարտել է նաև Բաթլերի համալսարանը և Ինդիանայի Բժշկագիտության դպրոցը։
Նրա առաջին կինը՝ Սյուզան Բոուենը, ամուսնության տարին բոլորելուց հետո մահացավ։ Ջորդանը երկրորդ անգամ ամուսնանում է Ջեսսի Նայթի հետ, որի հետ ունենում են չորս երեխաներ։


== Ծանոթագրություններ ==
Գերտրուդ Վանդերբիլթ Ուիթնի

Գերտրուդ Վանդերբիլթ Ուիթնի (անգլ.՝ Gertrude Vanderbilt Whitney, հունվարի 9, 1875(1875-01-09)[…], Նյու Յորք շրջան, Նյու Յորք, Նյու Յորք, ԱՄՆ - ապրիլի 18, 1942(1942-04-18)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի քանդակագործ և բարերար, որը Նյու Յորքում հիմնադրել է Ամերիկյան արվեստի Ուիթնի թանգարանը։


== Կենսագրություն ==

Ծնվել է ամերիկյան բարձրաշխարհիկ հասարակությանը պատկանող ընտանիքում․ պապիկը եղել է Կոռնելիուս Վանդերբիլթը՝ ԱՄՆ-ի ամենահարուստ մարդկանցից մեկը։
Մանկությունն ու դեռահասությունն անցկացրել է Ռոդ Այլենդ նահանգի Նյուպորտ քաղաքում։ Կրթություն ստացել է մասնավոր ուսուցիչների մոտ ու Նյու Յորքի հեղինակավոր Բրեդլի դպրոցում։ 21 տարեկանում ամուսնացել է միլիոնատեր սպորտսմեն Գարի Փեյն Ուիթնիի հետ, որը բանկիրի որդի էր ու «Ստանդարտ օյլ» ընկերության համասեփականատիրոջ թոռ։ Այս ամուսնությունից ունեցել է երեք երեխա՝ երկու դուստր և մեկ որդի։ 

1900 թվականին Եվրոպայում ճանապարհորդելիս իր համար բացահայտել է արվեստի աշխարհը։ Նրա վրա հատկապես մեծ տպավորություն է գործել Փարիզն իր նկարիչների Մոնպառնաս և Մոնմարտր թաղամասերով։ Սկսել է քանդակագործություն ուսումնասիրել նախ Նյու Յորքի Արվեստների ուսանողական լիգայում, ապա Օգյուստ Ռոդենի մոտ Փարիզում, որից հետո բացել է սեփական քանդակագործական արվեստանոցները Նյու Յորքի Գրինվիչ Վիլիջ արվարձանում ու Փարիզի մերձակա Պասի թաղամասում։ Նրա կողմից ստեղծված քանդակները բարձր են գնահատվել քննադատների կողմից։ 
Բազմիցս հանդես է եկել որպես նկարիչների ու երաժիշտների հովանավոր։ 1931 թվականին Նյու Յորքում հիմնադրել է Ամերիկյան արվեստի Ուիթնի թանգարանը, որն ստեղծվել է 1914 թվականին իր իսկ կողմից երիտասարդ նկարիչների համար կառուցված ցուցասրահի հիման վրա։ Նոր թանգարանին իր հավաքածուից նվիրել է ավելի քան 700 նկար ու քանդակ։ Համապարփակ աջակցություն է ցուցաբերել նաև արվեստով զբաղվող կանանց։ Եղել է ժամանակակից երաժշտության տարածմամբ զբաղվող «Կոմպոզիտորների միջազգային գիլդայի» գլխավոր հովանավորը։ Առաջին համաշխարհային պատերազմի տարիներին ֆինանսական աջակցություն է ցուցաբերել տարբեր բարեգործական կազմակերպությունների, անձամբ աշխատել է բոլոր տեսակի հայրենասիրական հանձնաժողովներում, սեփական միջոցներով կառուցել ու ֆինանսավորել է ռազմական հիվանդանոց Ֆրանսիայում։


== Քանդակների ընտրանի (հուշարձաններ) ==
Կոլումբոսի հուշարձանը Իսպանիայի Ուելվա քաղաքում
Էլդորադո ցայտաղբյուրը Պերուի մայրաքաղաք Լիմայում
Ացտեկյան ցայտաղբյուր Վաշինգտոնում
«Տիտանիկի» կանանց հուշարձանը Վաշինգտոնում
Հաղթանակի կամարը Նյու Յորքում
Երեք շնորհները Կանադայի Մոնրեալ քաղաքում


== Ծանոթագրություններ ==


== Արտաքին հղումներ ==
Ամերիկյան արվեստի Ուիթնի թանգարան(չաշխատող հղում)
Աշխարհի վիրտուալ թանգարաններ
Անձավ (Վանի գավառ)

Անվան այլ կիրառումների համար տե՛ս՝ Անձավ (այլ կիրառումներ)Անձավ, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Վան քաղաքից հյուսիս-արևելք, հարթավայրում։


== Պատմություն ==
Բնակիչները գործուն մասնակցություն են ունեցել 1915 թվականի Վանի ինքնապաշտպանական մարտերին։


== Բնակչություն ==
1850-ական թվականներին ուներ 8 տուն՝ 60 հայ բնակչով։ XX դարի սկզբին հայերի հետ նաև ապրում էին մի քանի տուն եզդի քրդեր։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Անձավում գտել են ուրարտական թագավոր Մենուա Ա-ի սեպագիր մի քանի արձանագրություններ։ Գյուղի մոտակայքում նշմարվում են նաև հին բերդի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Չեմոշուր (գյուղ, Զավյալովսկի շրջան)

Անվան այլ կիրառումների համար տե՛ս՝ ՉեմոշուրՉեմոշուր (ռուս.՝ Чемошур, ուդմ.՝ Чумошур), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 71 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտյոմովսկի (այլ կիրառումներ)

Արտյոմովսկիյ, կարող է վերաբերել՝

Արտյոմովսկիյ - քաղաքատիպ ավան Ռուսաստանի Իրկուտսկի մարզի Բոդայբինսկի շրջանի կազմում։
Արտյոմովսկիյ - գյուղ Ռուսաստանի Պրիմորիեի երկրամասի Արտյոմ քաղաքային օկրուգի կազմում։
Իտագուարի

Իտագուարի  (պորտ.՝ Itaguari), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Անապոլիսի գավառի կազմի մեջ։ Բնակչությունը կազմում է 4 607 մարդ՝ 2006 թվականի տվյալներով։ Գրավում է 135,525 կմ2 տարածք։ Բնակչության խտությունը՝ 30.4 մարդ/կմ²։


== Պատմություն ==
Քաղաքը հիմնադրվել է 1946 թվականին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 20 534 411,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 4 558,14 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,720 (տվյալները՝ ՄԱԿ-ի զարգացման ծրագրի)